**Annabel Lee**

U carstvu na žalu sinjega mora -   
pre mnogo leta to bi -   
življaše jednom devojka lepa   
po imenu Anabel Li;   
i samo jedno joj beše na umu   
da se volimo mi.   
  
U carstvu na žalu sinjega mora   
deca smo bili mi,   
al volesmo se više no iko   
ja i Anabel Li,   
ljubavlju s koje su patili žudno   
nebeski andjeli svi.   
  
I zato, u carstvu na morskome žalu,   
pradavno ovo se zbi   
poduhnu vetar nocu sa neba,   
sledi mi Anabel Li   
i dodjoše od mene da je odnesu   
njezini rodjaci svi,   
u grob na morskome je spustiše žalu   
da vecni sanak sni.   
  
Andjele zavist je morila što su   
tek upola srecni ko mi   
da! zato samo ( kao što znaju   
u carstvu onome svi)   
poduhnu vetar sa neba i sledi   
i ubi mi Anabel Li.   
  
Al mi nadjacasmo ljubavlju one   
što stariji behu no mi -   
što mudriji behu no mi -   
i slabi su andjeli sve vasione   
i slabi su podvodni duhovi zli   
da ikad mi razdvoje dušu od duše   
prelepe Anabel Li   
  
Jer vecite snove, dok Mesec sjaj toci,   
snivam o Anabel Li   
kad zvezde zaplove, svud vidjam ja oci   
prelepe Anabel Li   
po svu noc ja tako uz dragu pocivam,   
uz nevestu svoju, uz život svoj snivam,   
u grobu na žalu, tu ležimo mi,   
a more buci i vri.